[Video] Groot asteroïde kom ‘na aan’ aarde‘n Skermskoot uit die video Die grootste asteroïde sedert 2004 sal op 19 April op ’n afstand van 1,8 miljoen kilometer van die aarde verbytrek. Die asteroïde, genaamd 2014 JO25, is 650 m in deursnee. Nasa het vandeesweek gesê dat die asteroïde nie gevaar vir die aarde inhou nie. 2014 JO25 was om 12:00 op 19 April die naaste aan die aarde gewees, nader as enige ander asteroïde die afgelope vier dekades. Dié asteroïde sal glo eers oor meer as vyf eeue weer só naby aan die aarde kom. Die volgende van dié soort verskynsels sal eers in 2027 wees wanneer die asteroïde 1999 AN10, wat 800 m in deursnee is, 380 000 km van die aarde af sal wees. Dit sal ten spyte van sy grootte nie met die blote oog gesien kan word nie en ’n teleskoop word aanbeveel. Jou grootste kans om 2014 JO25 raak te sien is saans – die asteroïde sal glo lyk na ŉ bewegende ster. Jy sal egter ŉ paar minute lank moet kyk om dié asteroïde op te merk.